Maksims Golubovskis

Maksims Golubovskis (dzimis 2003. gadā) ir Latvijas šahists (FIDE meistars šahā; 2020) un bokseris.

 Biogrāfija 
Daudzkārtējais Latvijas jauniešu šaha čempionātu dalībnieks, kuros labāko rezultātu sasniedzis 2015. gadā U12 vecuma grupā, kad ierindojies 4. vietā. 2018. gadā piedalījies Eiropas jauniešu šaha čempionātā U16 vecuma grupā.

2019. gadā Latvijas komandu šaha čempionātā bijis komandas Maxon&Co kapteinis un kopā ar komandu izcīnījis 3. vietu kopvērtējumā.Latvian Team Chess Championship Higher League 2019

2020. gadā debitējis Latvijas šaha čempionātā un izcīnījis augsto 6. vietu.Latvijas 2020. gada čempionāts šahā vīriešiem Pēc šī panākuma kļuvis par 30. FIDE meistaru (FM) Latvijā.

2022. gada maijā izcīnījis 2. vietu Latvijas šaha čempionātā.Latvijas 2022. gada vīriešu čempionāts 2022. gada jūlijā uzvarējis Latvijas čempionātā šaha ātrspēlē.Latvijas 2022. gada čempionāts blicā Mežezers 03.07.

2024. gada decembrī ierindojies 10. vietā Rīgas Ziemassvētku šaha festivāla starptautiskās meistara normas turnīrā.Riga Christmas Chess Festival 2024- IM norm tournament

Pārstāvējis Latvijas komandu lielākajos komandu šaha turnīros:
 Pasaules šaha olimpiādē piedalījies 2022. gadā;44th Chess Olympiad 2022 Open
 Pasaules tiešsaites šaha olimpiādē piedalījies 2021. gadā;2021 FIDE Online Olympiad Top Division Pool C
 Pasaules jauniešu šaha olimpiādē U16 vecuma grupā piedalījies 2018. gadā.WORLD YOUTH UNDER-16 CHESS OLYMPIAD-2018

Pazīstams arī kā bokseris, bijis trīskārtējs Latvijas jauniešu čempions boksā,Daugavpilī noskaidroti Latvijas čempioni boksā dažādās vecuma grupās divreiz piedalījos Eiropas junioru čempionātā.Ar boksa cimdiem un šaha dēlīti 2019. gadā kļuvis par Pasaules amatieru čempionu šahboksā (sporta veids, kas sastāv no divām disciplīnām — šaha un boksa).

2021. gadā Viļņā ierindojies 5. vietā starptautiskā boksa turnīrā XVI International Danas Pozianas Youth Boxing tournament, kā arī Polijā piedalījies Pasaules junioru boksa čempionatā svara kategorijā līdz 60 kilogramiem, kurā cietis zaudējumu pirmajā kārtā.Bokseris Golubovskis cieš neveiksmi junioru PČ pirmajā cīņā

 Vietas Latvijas šaha čempionātā 
 2020. gads — 6. vieta.
 2022. gads — 2. vieta.
 2025. gads — 17. vieta.Latvijas 2025.gada vīriešu čempionāta fināls šahā

 Atsauces 

 Ārējās saites 

Kategorija:2003. gadā dzimušie
Kategorija:Latvijas bokseri
Kategorija:Latvijas šahisti